Die waarde van gebrokenheid - www.bybelkennis.co.za
by Coen Slabber · Published 22/02/2016 · Updated 17/01/2016
We live in a world where it is very easy to make converts, very hard to make disciples – David Wells.
Gedurende tye van beproewing en swaarkry vergeet ons dikwels die waarde van gebrokenheid. Die manier waarop God dikwels swaarkry ten goede gebruik, besef ons dikwels eers jare later. Dit beteken nie dat swaarkry nie steeds seermaak nie.
Ron Edmondson beskryf sewe waardes van gebrokenheid:
Gebrokenheid hou jou nederig. God waardeer nederigheid. Ons moet trots uit ons lewe ban.
Gebrokenheid leer vir ons belangrike lewenslesse. Ons leer meer tydens die moeilike tye as tydens goeie tye.
Gebrokenheid bring berou. Ons vergeet soms hoe nodig ons vergifnis het. Gebrokenheid, veral gebrokenheid veroorsaak deur my eie optrede, herinner my dat sonder genade ek hopeloos is.
Gebrokenheid moedig ‘n nuwe begin aan. Om oor te begin is soms ‘n goeie ding. In retrospek mag ons sien dat dit selfs ‘n seën was.
Gebrokenheid nooi God se genade uit. Gebrokenheid bring my op my knieë. Ek verlang na God se beskerming. Dit is ‘n goeie ding as my hart hemelwaarts verlang.
Gebrokenheid herinner my aan my mensheid. Gebrokenheid herinner my daaraan dat swakke mense die lewenstryd stry. Ons is saam in hierdie stryd; ons het almal God se genade nodig; ons enigste hoop is Jesus Christus.
Gebrokenheid bring ons naby aan God. Die Here is naby die gebrokenes, Hy help die moedeloses (Psalm 34:19). ‘n Vertroosting om voor dankbaar te wees.
Is jou verhaal deur gebrokenheid gevorm? Daar is waarde in gebrokenheid.
Etes en kos in die Bybel (2)